o
HILLSONG TV Jumalan kohtaamisen voima 1/8
Tässä ohjelmasarjassa puhun Jumalan kohtaamisesta.
Oletko tavannut ketään, joka on kohdannut Jumalan?
Jumala on vallannut hänen maailmansa ja mullistanut sen.
Voimme kohdata Jumalan. Ohjelmamme auttaa siinä.
Mieheni päätti 15 avioliittovuoden jälkeen ottaa eron.
Meillä oli kaksi lasta. Odotin kolmattamme.
Se oli minulle rankkaa.
Tarvitsin paljon tukea ja apua.
Monet ihanat ihmiset seurakunnasta -
olivat suurena tukena, apuna ja viisautena.
Saman läpi käyneet tukivat ja kannustivat minua.
Se auttoi paljon.
Ihmisten ja Kristuksen ruumiin kautta -
Jeesus piti huolen meistä siinä tilanteessa.
Koin, että pystyin kulkemaan voimasta voimaan.
Tänä aamuna puhun Jumalan kohtaamisesta -
ja elämisestä Jumalan kohtaamisen voimassa.
Vaimoni Bobbie on kirjoittanut kirjan Jumalan huoneesta.
Kirjan joka luvussa Bobbie mainitsee sanan, -
joka jollakin tavalla kuvaa Bobbien rakkautta Jumalan huonetta kohtaan.
Hän selittää jokaisen sanan.
Luvussa 13, Taivas tässä talossa, sana on "kohtaaminen".
Sen sanakirjamääritelmä on "törmäys odottamattoman kanssa".
Oletko koskaan kohdannut Jumalaa?
Pyhä Henki asuu meissä ja auttaa, kun on vaikeaa.
On aikoja, jolloin kohtaamme odottamattoman.
Se voi tulla ihmeen tai oivalluksen muodossa.
Jumala voi laskea henkeemme jotakin.
Jumalan kohtaamisessa jotakin on tapahtumassa tai syntymässä.
Näkyjä uusitaan, alueita vallataan.
Jokin muuttuu joko sisällämme tai olosuhteissamme.
Jumalan kohtaamisessa on voima.
Tämän vuoden Hillsong- konferenssissa -
olimme tulleet viimeisen illan viimeisiin hetkiin.
Louie Giglio oli pitänyt suurenmoisen saarnan.
Ylistyksen aikana oli mahtava palvonnan ja uskon ilmapiiri.
Katsahdin Bobbieen ylistyksen aikana.
Hän palvoi palavasti.
Oli ilmeistä, että hänessä oli tapahtumassa jotakin.
Hän sanoi, että se oli kenties viides kerta, -
kun hän kohtasi Jumalan sillä tasolla.
Hän kuvasi sitä esirukoukseksi.
Joka kerta siitä on ollut tuloksena jotakin erityistä.
Jumalan kohtaaminen tarkoittaa muutosta, -
uuden syntymistä, näyn uudistumista -
ja uusien alueiden valtaamista.
Tuona hetkenä Bobbie kohtasi odottamattoman.
Hänessä syntyi ajatus orpojen pelastamisesta, -
sisarten rinnalla kulkemisesta ja kansakuntiin uskomisesta.
Siitä syntyi sisarkunta, -
jossa naiset Australiasta ja muualta maailmasta -
ovat lahjoittaneet miljoonia dollareita -
HIV-tartunnan saaneiden naisten rokottamiseen -
ja kasvojensilvonnan uhriksi joutuneiden naisten auttamiseen.
Silvotut naiset pääsevät plastiikkakirurgiaan.
Sisarkunta on rakennuttanut orpokoteja ja koteja leskille.
Se syntyi Jumalan kohtaamisesta.
Tässäkin Hillsong-konferenssissa ihmiset kohtaavat Jumalaa.
Se muuttaa seurakuntia ja ihmisten elämää.
Jumalan kohtaamisessa piilee suuri mahdollisuus, -
ja siksi paholainen vihaa sitä.
Paholainen yrittää pilata Jumalan kohtaamisen -
yrittämällä viedä siitä ilon, -
koska Jumalan kohtaaminen on hedelmällistä.
Jokin muuttuu tai syntyy. Näky uudistuu.
Maata vallataan. Jotakin tapahtuu.
Jumalan kohtaamisessa on suuri mahdollisuus.
Joh. 9:ssä kuvataan tällaista tilannetta.
Nuori mies koki ihmeellisen kohtaamisen.
Mies oli ollut sokea syntymästään saakka.
Kohtaaminen Jeesuksen kanssa oli törmäys odottamattomaan.
Jeesus antoi sokealle näön. Joh. 9:1: -
"Jeesus näki miehen, joka oli ollut sokea syntymästään saakka."
"Opetuslapset kysyivät: 'Kuka teki syntiä,' -
"hän itse vai hänen vanhempansa, että hänen piti sokeana syntymän?"
"Jeesus vastasi: 'Ei hän eikä hänen vanhempansa.'
"Jumalan tekojen piti tulla hänessä julki."
"Hän sylki maahan, teki syljestä tahnaa" -
"ja siveli sitä miehen silmille."
"Jeesus sanoi: 'Mene ja peseydy Siiloan lammikossa.'
"Niin hän meni ja peseytyi."
Hänet lähetettiin, ja hän meni.
Jotkut on lähetetty, mutta he eivät mene.
Sitten he ihmettelevät, mikseivät he kohtaa Jumalaa.
Jotkut jäävät paitsi kokouksista, joissa Jumalaa kohdataan.
Jotkut eivät lähde minnekään.
He jäävät paitsi Jumalan kohtaamisesta, -
jonka kautta voisi jokin muuttua ja syntyä.
Mies meni Siiloan lammikolle, niin kuin häntä oli käsketty.
Hän pesi silmänsä ja palasi näkevänä.
Pidän tästä nuoresta miehestä. Hänessä kipinöi.
Hänen ympärillään oli ääniä, jotka yrittivät pilata kohtaamisen.
Jakeessa 2 opetuslapset muodostivat yhden tällaisen äänen.
Samoin naapurit ja tutut jakeessa 8, -
fariseukset jakeessa 13, juutalaiset jakeessa 18 -
ja miehen vanhemmat jakeessa 20.
Heillä oli ääni tai henki, joka yritti vähätellä tai tärvellä -
Jumalan kohtaamisen kokemusta.
Mies oli innoissaan.
Häneltä kysyttiin, miten kaikki oli tapahtunut.
Mies vastasi: "Jeesus teki tahnan ja siveli sitä silmilleni."
"Hän lähetti minut peseytymään. Menin, ja palasin näkevänä."
Tiesiköhän sokea, miten Jeesus teki tahnan?
Olisiko hän ollut yhtä innoissaan, jos hän olisi tiennyt, -
että Jeesus oli tehnyt tahnan omasta syljestään?
Hän oli innoissaan. Hänet oli lähetetty, ja hän meni.
Jakeessa 12 sanotaan: -
Häneltä kysyttiin "Missä hän on?" Hän vastasi: "En tiedä".
"Olin sokea!"
Ajattele näitä viittä ääntä.
Samanlaiset asiat yrittävät mitätöidä Jumalan kohtaamista.
Ensimmäinen oli järjen ääni. Se tuli opetuslapsilta.
Joh. 9:2:ssa opetuslapset kysyivät: "Kuka teki syntiä," -
"hän itse vai hänen vanhempansa, että hänen piti sokeana syntymän?"
Opetuslapset keskittyivät ongelmaan.
He olivat täynnä kysymyksiä. Usein seurakunta on täynnä vastauksia, -
mutta kukaan ei esitä kysymyksiä.
Järjen ääni kysyi: "Miksi hän on sokea?"
"Kuka teki syntiä, hän vai hänen vanhempansa?"
Heidän äänestään paistoivat rationaalisuus, älyllisyys ja järki
Järki ja logiikka toimivat usein Jumalan kohtaamista vastaan.
Usein ei kuulosta järkevältä, että Jumala voi käyttää sinua -
ja että Jumala voi täyttää tahtonsa meidän kauttamme.
Usein siinä ei tunnu olevan järkeä.
Olipa kyse sisäisistä tai ulkoisista asioista, -
älä anna järjen, rationaalisuuden, älyn ja analyyttisyyden äänen -
ryöstää sinulta Jumalan kohtaamista.
Toinen ääni oli naapurien ääni jakeessa 8.
He tunsivat miehen ja tiesivät, millainen hän oli ollut.
He tunsivat hänet sokeana mutta eivät näkevänä.
Opetuslapset halusivat tietää, miksi. He tuijottivat ongelmaa.
Jeesus katsoi vastaukseen.
Jumalan kohtaamisessa on aina kyse ihmeistä ja vastauksista -
rikkinäiseen, kuolevaan ja kärsivään maailmaan.
Naapurit edustivat tuttuuden ääntä.
Naapurit ja ne, jotka olivat nähneet hänet ennen -
ja tiesivät hänet sokeaksi, sanoivat: -
"Eikö tämä ole se, joka istui kerjäämässä?"
Toiset sanoivat: "Hän se on", -
toiset sanoivat: "Ei ole, samannäköinen vain."
Hän itse sanoi: "Minä se olen. Se olen minä."
"Samaa mieltä! Olen vapaa."
Kuulkaahan.
Mahtavaa!
Jutun ydin on tuttuus. Tuttuus synnyttää ylenkatsetta.
Tuttuus usein estää Jumalan kohtaamisen mahdollisuuksia.
Jeesuskaan ei ollut profeetta omalla maallaan.
Tuttuuden henki piti Jeesusta pelkkänä puusepän poikana.
Raamatun mukaan Jeesus ei tehnyt ihmeitä kotiseudullaan.
Joskus omassa perheessä tuttuus ryöstää Jumalan kohtaamisen voiman.
Jumala saattaa synnyttää hengessä jotakin, -
asettaa jotakin sydämeen, antaa unen tai koskettaa.
Älä anna tuttuuden ryöstää Jumalan kohtaamisen voimaa.
Kolmas ääni oli fariseusten ääni.
Se edusti uskonnon ääntä.
Se ei edustanut suhdetta Jeesukseen -
vaan uskonnollisen kovuuden rajoituksia.
Uskonto keskittyy lakiin ja määräyksiin.
Se jää paitsi ihmeen ja Jumalan kohtaamisen voimasta, -
koska se keskittyy epäoleelliseen.
Luetaan Joh. 9:13.
"Mies, joka oli ollut sokea, vietiin fariseusten luo."
"Oli sapatti, kun Jeesus teki tahnan ja avasi miehen silmät."
"Fariseuksetkin kysyivät mieheltä, miten hän oli saanut näkönsä."
"Mies kertoi: 'Hän pani silmilleni tahnaa. Kävin pesulla. Nyt näen."
"Jotkut fariseuksista sanoivat: 'Ei hän voi olla Jumalan mies.'
"Tämä äänekäs musiikki ei voi olla Jumalasta."
"Hän ei noudata sapattikäskyä."
"Toiset sanoivat: 'Voisiko syntinen ihminen tehdä sellaisia ihmeitä?'
Se oli kovaa ja tuomitsevaa. "Miten Jumala voi parantaa sellaisen?"
"Kuinka syntinen voisi tehdä sellaisia ihmeitä?"
"Tästä syntyi kiistaa."
Uskonnollinen tuomitseva kova henki -
ja asenne, joka muovautuu asioiden vastustamisessa, -
synnyttää kiistaa ja erimielisyyttä.
Kuinka voi menettää Jumalan kohtaamisen voiman, -
kun syntymästä saakka sokean silmät avautuivat?
Keskittymällä siihen, että se tapahtui sapattina -
ja ettei ole tavattu tehdä niin.
Jotkut sanovat ylöstempauksessakin: "Ei ole ollut tapana tehdä näin."
Oma uskonnollinen tausta -
ja uskonnollisuudessa rakentuneet asenteet -
saattavat ryöstää Jumalan kohtaamisen voiman, -
koska se ei sovi pikku lokeroon.
Jumala, Jeesus ja Pyhän Hengen voima eivät sovi lokeroihin.
Jumalan työ ei sovi lokeroon. Voi törmätä odottamattomaan.
Ihmeet ja mahdollisuudet Jeesuksen kautta eivät sovi lokeroihin.
Ne vievät odotettavissa olevan ja normaalin yli.
Se uhmaa tuttuuden henkeä.
Onneksi Jumalamme ei ole suuri "Minä olin."
Jumalamme on suuri "Minä olen".
Lauloimme: "Olin kadonnut, mutta nyt minut on löydetty."
Tuhlaajapojan isä sanoi: "Poikani oli kuollut, mutta nyt hän elää."
Neljäs ääni oli epäuskon ääni.
Se kuului tällä kerralla juutalaisille.
Jakeessa 18 sanotaan: -
"Juutalaiset eivät uskoneet hänestä."
En usko sitä.
"Juutalaiset eivät uskoneet, että hän oli saanut näkönsä," -
"ennen kuin kutsuivat hänen vanhempansa."
Epäusko on ryövääjä. Se tulee yleensä sisältämme.
Epäuskon henki rajoittaa.
Jumalan kohtaaminen vie vastakkaiseen suuntaan.
Sitä yritetään horjuttaa. Epäusko vie Jumalan kohtaamisen ilon -
ja sielumme ilon siitä, että Jumala voi käyttää minua -
ja täyttää lupauksensa.
Kun mieheltä kysyttiin ensi kerran, kuka hänet paransi, hän sanoi: -
"Se oli se mies, Jeesus."
Seuraavan kerran hän sanoi: "Se oli profeetta."
Sitten hän sanoi: "Hän oli Jumalan lähettämä mies."
"Jos Hän ei olisi Jumalasta, ei Hän voisi mitään tehdä."
Lopuksi hän sanoi: "Herra, minä uskon."
Se vei hänet kohti uskoa yliluonnolliseen, -
odottamattomaan ja Jumalan työhön hänessä.
Hän näki Jeesuksen ensin miehenä, sitten profeettana, -
Jumalan lähettämänä ja lopuksi Herrana.
Se johti siihen, että Hän uskoi ja odotti, mihin Herra pystyy.
Epäusko ryöstää Jumalan kohtaamisen voiman.
Mitä Jumala synnytti hengessäsi ja asetti sydämeesi?
Älä menetä sen iloa. Sen hedelmä voi olla suuri.
Se voi viedä Jumalan valtakuntaa eteenpäin, -
vallata alueita ja muuttaa asioita.
Jumalan kohtaamisessa ihminen voi pelastua ja muuttua hetkessä.
Olemme nähneet siitä todistuksia.
Uskon Jumalan kohtaamiseen.
Jumala on kanssamme koko ajan.
Jumala auttaa jokaista, joka avaa Hänelle sydämensä.
Jumala ei kiusaa meitä ilmestymällä ja vetäytymällä taas.
Voimme elää uskoen, että Jumala on kanssamme, -
vaikka tuntuu siltä, että Hän on hiljaa.
Jumalan kohtaaminen on hetki, jolloin tietää varmaksi, -
että Jumala on läsnä, että kuulee Jumalan äänen -
tai että saa näyn, johdatuksen tai lupauksen, -
että vaikeinakin hetkinä voi luottaa Häneen.
Jumalan kohtaaminen synnyttää jotakin uutta.
Jokin taivaassa jo päätetty tulee todeksi maan päällä.
Se laskettiin sydämeesi ja henkeesi. Se muuttaa asioita.
Rukoilen, että sinäkin voit kohdata Jumalan, -
niin että se valtaa sinut kokonaan.
Jumala haluaa, että tunnet Hänen tarkoituksensa elämäsi varalle.
Jos hiljennymme, annamme Herralle aikaa -
ja menemme ympäristöön, jossa Jeesus saa olla keskipiste, -
voimme kohdata Hänet tavalla, joka on törmäys odottamattomaan.
Rukoilen sitä, jotta saat suuntaa ja ohjausta elämääsi.
Löydämme Jumalaa uusilla tasoilla.
Odotuksen liikevoima kasvaa.
Uusi laulu tulee kokouksemme ilmapiiriin ja muuttaa sydämiä.
Faith, Hope and Love on Hillsongin uusi live-ylistyslevy.
Levyllä on 13 laulua, jotka on taltioitu kolmena iltana -
kolmessa paikassa.
Sinä elät, olemme vapaita
Veresi on minut lunastanut
CD- ja DVD-levyn sisältävän tuotteen hinta on 24,95 puntaa.
Tilaa tuote puhelimitse tai verkkokaupasta.
Elämämme pitäisi olla niin vetoavaa, voimallista, -
valaisevaa, merkittävää ja ihmeellistä, -
että ihmiset kysyvät, mitä meissä on?
Radikaalit, rohkeat ja innokkaat ihmiset -
turvaavat kaikissa tilanteissa Jumalan apuun -
ja rukoilevat ihmiskunnan puolesta.
Seurakunta on perhe.
Päätämme seurakuntaan ja Kristukselle kuuluvina -
olla seurakunnan rakentajia.
Haluamme, että Jumala käyttää meitä valtakuntansa työssä.
Sinussa on kaikenlaisia asioita, -
jotka tulevat esiin juuri tällaisina aikoina.
HILLSONG-KONFERENSSI
Palvonta on Jumalan kohtaamista.
Keskitä huomiosi Jumalaan, kun nyt palvomme Häntä.
Ota mukava asento, vedä henkeä ja ajattele Kaikkivaltiasta Jumalaa.
Palvonta keskittyy siihen, kuka Jumala on.
Rukoilen, että laulut auttavat sinua siinä tilanteessa, jossa olet
Olet ensimmäinen ja viimeinen
Alku ja loppu
Lupaus tulevista ihmeistä
Tulevaisuus on käsissäsi
Kiinni valossa
Kaiken maan kanssa laulamme
Olet rakkauden alkuunpanija
Vapautemme on nimessäsi
Kannoit ristin puolestamme
Lunastit meidät elämään
Kiinni rakkaudessa
Laulamme koko olemuksellamme
Jumala on toivomme ja pelastuksemme
Arvollinen saamaan ylistyksen
Ole ikuinen valomme
Suuri on nimesi
Jeesus, ensimmäinen ja viimeinen
Osoita meille rakkautesi tie
Johda meidät totuuteen
Olen puhunut tänään Jumalan kohtaamisesta.
Saatamme ajatella, että sitä tapahtuu vain muille.
Jumala yhtäkkiä avaa heille näkymiä itseensä tai Jeesukseen.
Raamatusta näkee, että Jumala valitsee usein sen, -
jota vähiten odottaisi.
Uskon, että Jumala voi koskettaa sinua -
ja muuttaa elämäsi, missä oletkin, -
jos vain avaat sydämesi ja etsit Häntä.
Jos etsii Häntä koko sydämestä, Raamatun mukaan löytää Hänet.
Etsi Jumalaa innolla.
Hän ei piileskele. Hän rakastaa sinua.
Jokainen, joka huutaa avuksi Herran nimeä, -
saa nähdä, miten Hän vaikuttaa elämässä, -
kun kohtaa Hänet todellisella tavalla.
Siunausta! Muista, että Jeesus on puolellasi.
Lisätietoja uskosta Jeesukseen ja ohjelmassa esitetyistä asioista -
saa ottamalla yhteyttä meihin puhelimitse tai postitse.
Käy ohjelman kotisivuilla.
KUISKAUKSESTA HUUDOKSI
Nämä ovat ilmiömäisiä päiviä.
Monet ovat toivoneet ja profetoineet näitä päiviä tulevaksi
Jeesuksen Kristuksen morsianseurakunta -
nousee ennennäkemättömällä tavalla.
KUNINKAAN TYTTÄRET NOUSEVAT
Jumala etsii niitä, jotka nousevat esiin vaikeuksienkin keskellä.
Kuninkaan tyttärinä meillä on velvollisuus -
nousta esiin vaikeuksien keskellä.
COLOUR 10 -NAISTENKONFERENSSI
Suomennos: Marianne Tenetz